Førsteutgaven av spillet kom ut i Japan 23. februar 2017. Det kom også ut en samlerutgave kalt «Black Box Edition» som kun ble solgt gjennom Square Enix, hvor det også fulgte med en 2B-figur, en CD med lydsporet fra spillet, en kunstnerbok, en nedlastingskode til bonus-DLC, i tillegg til en novelle, som gjenforteller handlingen i fra perspektivet til Devola og Popola. Novellen ble skrevet av Jun Eishima, som tidligere hadde bidratt til Drakengard-serien. I Nord-Amerika kom PlayStation 4-versjonen ut 7. mars, mens i Europa kom det ut 10. mars. I tillegg til standardutgaven av spillet kom det også ut en «Day One»-utgave, i tillegg til en samlerutgave tilsvarende den som kom ut i Japan. I forbindelse med utgivelsen samarbeidet Square Enix med det japanske rockebandet Amazarashi for å lage en ny singel kalt «Deserving of Life» inspirert av spillverdenen. Sangeren i bandet Hiromu Akita var en fan av , hvilket gjorde samarbeidet mulig. Yoko holdt tilsyn over usikkvideoen til singelen.